
ΟΜΑΔΑ Α΄
Α1. Να αποδώσετε το περιεχόμενο των παρακάτω ιστορικών όρων:
α)  Ούλεν
β)  Γενικός Οργανισμός της Πελοποννήσου
γ)  Πανελλήνιον

15 Μονάδες 

Α2. Να χαρακτηριστούν οι παρακάτω προτάσεις ως Σωστές (Σ) ή Λανθασμένες (Λ) γράφοντας στο τετράδιο σας τον αριθμό της πρότασης  και δίπλα τη λέξη Σωστό ή Λάθος:
1)  Η αναδιανομή γης  έφτασε στο 85%  των καλλιεργήσιμων εκτάσεων στη Μακεδονία και στο 68% στη Θεσσαλία.
2)  Πιο σταθερό εργατικό δυναμικό δούλευε στις μεταλλευτικές επιχειρήσεις, όπου και εκδηλώθηκαν οι πρώτες καθαρά εργατικές εξεγέρσεις.
3) Ο Βενιζέλος συσπείρωσε γύρω του μια δραστήρια εργατική τάξη.
4) Η Γαλλία, η Μεγάλη Βρετανία και η Ρωσία ενέκριναν  μεγάλα δάνεια προς την 
     Ελλάδα για την είσοδό της στον Α’ Παγκόσμιο Πόλεμο.
5) Το Μάιο του 1927 ιδρύθηκε η Τράπεζα της Ελλάδος.
6) Τα δίκτυα πατρωνίας που υπήρχαν στην προεπαναστατική περίοδο εξελίχθη-
     καν στα κατοπινά κόμματα.
7) Ο δεύτερος εμφύλιος πόλεμος τελείωσε με νίκη των Πελοποννησίων. 
8) Το πρόγραμμα του γαλλικού κόμματος, ως προς την εσωτερική πολιτική, ήταν ασαφές.
9)  Το ιδιαίτερο πρόβλημα που έβλεπε το κόμμα των «ναπαίων», στην περίοδο της βαυαροκρατίας, ήταν ο αυταρχισμός του καθεστώτος.
10) Τα ξενικά κόμματα είχαν σαφή  οργανωτική δομή  όχι όμως  και προγράμμα-τα δράσης
10 Μονάδες 

Α3. Ποιοι ήταν οι στόχοι και οι προϋποθέσεις του Βενιζελισμού; 
10 Μονάδες 


Α4. Ποιες ήταν οι πολιτικές θέσεις και το πρόγραμμα του αγγλικού κόμματος;

15 Μονάδες


 
	ΟΜΑΔΑ B΄  
Β1.Τι γνωρίζετε για τη δημιουργία ελληνικών τσιφλικιών στη Θεσσαλία, τον τρόπο με τον οποίο οι ιδιοκτήτες τους εκμεταλλεύτηκαν τη γη και την παραγωγή τους καθώς και τις προσπάθειες των κυβερνήσεων να τα απαλλοτριώσουν μέχρι και τις συγκρούσεις στο Κιλελέρ το 1910; 
Στην απάντηση σας να συνδυάσετε τις ιστορικές σας γνώσεις με τις πληροφορίες που σας δίνονται από τα παρακάτω παραθέματα. 

Κείμενο 1
	Τα μεγάλα τσιφλίκια της Θεσσαλίας και Άρτας σχηματίστηκαν κατά το πλείστον στο πολύ μικρό χρονικό διάστημα που παρεμβλήθηκε από το 1878 (Συνθήκη του Βερολίνου) έως τα 1881 (έτος της προσάρτησης).
	Όπως και στην περίπτωση της Αττικής, οι συνθήκες του Βερολίνου και της Κωνσταντινούπολης (1881) περί της Θεσσαλίας απαγόρευαν στο ελληνικό κράτος την εθνικοποίηση των οθωμανικών κτημάτων και επέβαλαν το σεβασμό των “κεκτημένων δικαιωμάτων”. Βεβαίως η νομική αυτή ρύθμιση δεν εμπόδισε τη μαζική αποχώρηση των τούρκων νομέων, οι οποίοι εφοδιασμένοι με τους νεοπαγείς τίτλους απόλυτης κυριότητας, παρουσιάστηκαν στη χρηματιστική αγορά της Κωνσταντινούπολης, αναζητώντας αγοραστές. Στο διάστημα τριών μόνο ετών, μια πελώρια μεταβίβαση τίτλων και συγκέντρωση της ιδιοκτησίας πραγματοποιήθηκε εις όφελος των μεγάλων Ελλήνων της διασποράς. 
Κ. Βεργόπουλου, Το αγροτικό ζήτημα στην Ελλάδα 
Κείμενο 2
	Οι γαιοκτήμονες της Θεσσαλίας, όντας εξασφαλισμένοι, πέρασαν σε ακόμα πιο επιθετική στάση. Περιόρισαν προοδευτικά τις καλλιεργούμενες εκτάσεις για δύο λόγους: α) για να πετύχουν τεχνητή υπερτίμηση των σιτηρών στην εγχώρια αγορά και συνεπώς αύξηση της εγγείου προσόδου και β) για να απελευθερώσουν εκτάσεις προς ενοικίαση στην αποδοτικότατη νομαδική κτηνοτροφία. Στη δωδεκαετία 1885 – 1897, οι καλλιεργούμενες με σιτηρά εκτάσεις μειώθηκαν ραγδαία κατά 42,2 %, ενώ η Ελλάδα συνέχιζε να έχει δημητριακό έλλειμμα και ενώ ο προστατευτικός δασμός επί της εισαγωγής σιτηρών ανέβαινε στα ύψη. Η υπερτίμηση του εγχώριου σίτου επέφερε συνεχή ανατίμηση της αγροτικής γης στη Θεσσαλία. Μέσα σε 37 χρόνια, 1880- 1917, η τιμή της γεωργικής γης αυξήθηκε κατά 5 – 6 φορές.
25 Μονάδες 
 

Β.2. Με βάση τις  ιστορικές σας  γνώσεις και αντλώντας στοιχεία από τα κείμενα που σας  δίνονται, να απαντήσετε στις εξής ερωτήσεις:
α)  Τι όριζε η  Εθνοσυνέλευση της  Επιδαύρου και  ποια λύση  έδωσε στο πρόβλημα  
      της  ηγεσίας του Αγώνα; 
β)  Πώς  εξελίχθηκε ο ανταγωνισμός  ανάμεσα στις  ομάδες που διεκδικούσαν την ε-   
      ξουσία  κατά την Εθνοσυνέλευση του Άστρους; Ποιες  παρατάξεις ανταγωνίστη-  
     καν στο πλαίσιο του εμφυλίου πολέμου και ποιες συνέπειες είχε ο ανταγωνισμός    
     αυτός;
  
Kείμενο 1

       Οι αντιθέσεις των δύο πλευρών άρχισαν να αποκαλύπτονται ξεκάθαρα κατά τη διάρκεια  της Β’ Εθνοσυνέλευσης, που διεξήχθη το χρονικό διάστημα μεταξύ 30 Μαρτίου – 18 Απριλίου 1823 στο Άστρος Κυνουρίας. Αφού είχαν προηγηθεί οι πρώτες σημαντικές στρατιωτικές επιτυχίες, οι εκπρόσωποι του έθνους μαζεύονται τώρα στην Αρκαδία προκειμένου να αναθεωρήσουν το προσωρινό Σύνταγμα της Ελλάδος, που είχε εγκρίνει η Α’ Εθνοσυνέλευση της Επιδαύρου το 1821, βάσει του οποίου η διοίκηση θα αποτελούνταν από δύο σώματα που θα ανανεώνονταν κάθε χρόνο: 
· Το «Εκτελεστικό» (δηλαδή η κυβέρνηση με σημερινούς όρους), που ήταν 5μελές και είχε ως πρόεδρο τον αμφιλεγόμενο πολιτικό Αλέξανδρο Μαυρο-κορδάτο.
· Και το «Βουλευτικό» (η Βουλή), που ήταν 70μελές και είχε για πρόεδρο τον αγωνιστή Δημήτριο Υψηλάντη, αδελφό του αρχηγού της Φιλικής Εταιρείας, Αλέξανδρου.
      Στη Β΄ Εθνοσυνέλευση τώρα, οι κοτσαμπάσηδες επιχειρούν τεχνηέντως όχι μόνο να ελέγξουν τις εξελίξεις, αλλά και να τις χειραγωγήσουν, προτείνοντας αλ-λαγές στο δημοκρατικό χαρακτήρα του συντάγματος, οι οποίες όμως πέφτουν εν πολλοίς στο κενό. Εγκρίνεται ωστόσο μια ελαφρώς τροποποιημένη εκδοχή του Πρώτου Συντάγματος. Προκειμένου να μην υπάρξουν πολλά κενά εξουσίας, καταρ-γούνται όλοι οι τοπικοί οργανισμοί (Πελοποννησιακή Γερουσία, Οργανισμός της δυτικής Χέρσου Ελλάδας, Άρειος Πάγος), καθώς και το αξίωμα του αρχιστράτηγου, που μέχρι τότε κατείχε ο 53χρονος Θεόδωρος Κολοκοτρώνης.

Αφιέρωμα στην Επανάσταση του 1821 : «οι αθέατες γωνιές του μεγάλου αγώνα», εφημερίδα Έθνος


Κείμενο 2

      Τα όσα ντροπιαστικά διαδραματίστηκαν την περίοδο από τα τέλη του 1823 μέχρι τις αρχές του 1825 αναμφισβήτητα δεν τιμούν την ιστορία μας […] Μήλον της Έριδος για τους αλληλοσκοτωμούς αποτέλεσε η νομή της εξουσίας. Από τη μία πλευρά βρίσκονταν οι ευκατάστατοι Έλληνες πρόκριτοι, που τα χρόνια πριν από την Επανάσταση διέθεταν εξουσία και γνωρίζοντας από πολιτική ήθελαν να τη διατηρήσουν, και από την άλλη οι οπλαρχηγοί που αναδείχθηκαν στα μπαρουτοκαπνισμένα πεδία των μαχών και θεωρούσαν αυτονόητο το δικαίωμα να έχουν πρωταγωνιστικό ρόλο στα κοινά. Τους πρώτους υποστήριζαν οι Φαναριώτες, που είχαν καταφέρει τους προηγούμενους αιώνες να αναδειχθούν στον διοικητικό μηχανισμό της Οθωμανικής Αυτοκρατορίας, και τους δεύτερους οι Φιλικοί, που από το 1814 είχαν δημιουργήσει τη σημαντικότερη μυστική οργάνωση που προετοίμασε η Επανάσταση. 

«Οι εμφύλιοι πόλεμοι που απείλησαν την Επανάσταση», εφημερίδα Έθνος

 25 Μονάδες



ΚΑΛΗ ΕΠΙΤΥΧΙΑ
